17 หุ้นราคาดิ่งเหว! 5 เดือนนักลงทุนเจ๊งเกิน 30%
ดัชนีตลาดหุ้นไทย 5 เดือนที่ผ่านมาปรับตัวขึ้นเพียง 1.21% โดยเทียบจากดัชนีอยู่ที่ระดับ 1,542.94 จุด (30 ธ.ค. 59) มาอยู่ที่ 1,561.66 จุด ( 31 พ.ค.60) หรือบวกไป 18.72 จุด บรรยากาศดังกล่าวทำให้หุ้นขนาดเล็กและหุ้นไม่มีพื้นฐานถูกเทขายออกมาอย่างหนัก
9 มิ.ย. 2560

ดัชนีตลาดหุ้นไทย 5  เดือนที่ผ่านมาปรับตัวขึ้นเพียง 1.21% โดยเทียบจากดัชนีอยู่ที่ระดับ 1,542.94 จุด (30 ธ.ค. 59) มาอยู่ที่ 1,561.66 จุด ( 31 พ.ค.60) หรือบวกไป 18.72 จุด บรรยากาศดังกล่าวทำให้หุ้นขนาดเล็กและหุ้นไม่มีพื้นฐานถูกเทขายออกมาอย่างหนัก
ดังนั้น “ข่าวหุ้นธุรกิจออนไลน์” จึงทำการรวบรวมหุ้นที่ปรับตัวลงแรงในรอบ 5 เดือนมานำเสนอ โดยครั้งนี้คัดเลือกเฉพาะหุ้นที่ปรับตัวลงแรงเกิน 30% โดยหุ้นที่เข้าเกณฑ์ดังกล่าวมีทั้งหมด 17 ตัว คือ GL, EARTH, EIC, FER, TRITN, NPP, AJD, ABC, FN, TNR, VIH, NMG, PTG, SCN, SOLAR, TGPRO และ STA
อย่างไรก็ตามการเสนอหุ้นกลุ่มดังกล่าว ไม่สามารถนำเสนอข้อมูลให้นักลงทุนได้ครบทุกตัว ดังนั้นจะขอนำเสนอหุ้นปรับตัวลงแรงเพียง 5 อันดับแรกเท่านั้น

อันดับ 1 บริษัท กรุ๊ปลีส จำกัด (มหาชน) หรือ GL ปรับตัวลงแรง 62.97% มาอยู่ที่ระดับ 21.20 บาท (31 พ.ค.60) ลบไป 36.05 บาท จากระดับ 57.25 บาท (30 ธ.ค. 59) ราคาหุ้นปรับตัวแรงเนื่องจากความกังวลของนักลงทุนต่อการที่บริษัทได้ให้เงินกู้ยืมแก่บริษัทย่อยในสิงคโปร์
ซึ่งบริษัทย่อยนี้ได้ให้บริษัทอื่นสองกลุ่มในเกาะไซปรัส และสิงคโปร์กู้ยืมเงินต่อ หรือ “แครี่เทรดข้ามชาติ” และได้นำหลักทรัพย์ส่วนหนึ่งที่เป็นหุ้นของบริษัทมาเป็นหลักทรัพย์ค้ำประกันเงินกู้ยืมจากบริษัทย่อย
แน่นอนประเด็นดังกล่าวถือเป็นจุดเริ่มต้นที่ทำให้ราคาหุ้น GL ร่วงหนักตลอด 5 เดือน ที่ผ่าน เนื่องจากบริษัทไม่สามารถชี้แจงข้อมูลการปล่อยกู้ได้ชัดเจน อีกทั้งช่วงที่ผ่านมามีประเด็นลบเข้ามากระทบไม่ว่าจะเป็น การตรวจพบปมฉาวเพิ่มเติมอาทิ ก.ล.ต.ญี่ปุ่นเคยสั่งปรับฐานปั่นหุ้น อีกทั้งโบรกฯเกอร์ที่ออกมาเตือนเรื่องการเข้าลงทุน
ล่าสุดล่าสุด สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ให้นายมิทซึจิ โคโนชิตะ ชี้แจงกรณีที่เคยให้ข่าวว่าตนไม่เคยถูกดำเนินการทางกฎหมายโดยหน่วยงานกำกับดูแลด้านการเงินและตลาดทุนต่างประเทศ โดยให้ชี้แจงต่อ ก.ล.ต. และเปิดเผยคำชี้แจงผ่านระบบตลาดหลักทรัพย์แห่งประเทศไทย ภายใน 7 วัน ตามที่ปรากฏข่าวซึ่งอ้างอิงบทสัมภาษณ์ของนายมิทซึจิ ในสื่อมวลชนช่วงก่อนหน้านี้ยิ่งทำให้ราคาหุ้น
 
อันดับ 2 บริษัท เอ็นเนอร์ยี่ เอิร์ธ จำกัด (มหาชน) หรือ EARTH  ปรับตัวลงแรง 51.52% มาอยู่ที่ระดับ 2.24 บาท (31 พ.ค.60) ลบไป 2.38 บาท จากระดับ 4.62 บาท (30 ธ.ค. 59) ในช่วง 5 เดือนที่ผ่านมาราคาหุ้นร่วงหนักชัดเจนในช่วงเดือนพ.ค.เนื่องจากหุ้นมีปัจจัยลบหลายด้านทั้งเรื่องผลประกอบการไตรมาส 1/60 ไม่สดใส ประกอบกับหุ้นราคาหุ้นที่ปรับตัวลงแรงนั้นถูกฟอร์ซเซล (บังคับขายหุ้น) จึงเป็นสาเหตให้หุ้นร่วงแรงในรอบ 5 เดือน
 
อันดับ 3 บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ปรับตัวลงแรง 48.72% มาอยู่ที่ระดับ 0.40 บาท (31 พ.ค.60) ลบ 0.38 บาท จากระดับ 0.78 บาท (30 ธ.ค. 59) คาดนักลงทุนขายทำกำไรหลังหุ้นปรับตัวขึ้นแรงก่อนหน้านี้ ประกอบกับหุ้นไม่มีพื้นฐานเนื่องจากขาดทุนต่อเนื่องมาหลายปีทำให้นักลงทุนที่เข้ามาเก็งกำไรเทขายหุ้นตลอด 5 เดือนที่ผ่านมา
 
อันดับ 4 บริษัท เฟอร์รั่ม จำกัด (มหาชน) หรือ FER ปรับตัวลงแรง 44.32% มาอยู่ที่ระดับ 0.49 บาท (31 พ.ค.60) ลบ 0.39บาท จากระดับ 0.88 บาท (30 ธ.ค. 59) คาดนักลงทุนขายทำกำไรหลังหุ้นปรับตัวขึ้นแรงก่อนหน้านี้ ประกอบกับหุ้นไม่มีพื้นฐาน เนื่องจากขาดทุนต่อเนื่องมาหลายปีจึงเป็นเหตุให้นักลงเทขายหุ้นตลอด 5 เดือนที่ผ่านมา
 
อันดับ 5 บริษัท ไทรทัน โฮลดิ้ง จำกัด (มหาชน) หรือ TRITN  ปรับตัวขึ้นแรง 43.75% มาอยู่ที่ระดับ 0.27 บาท (31 พ.ค.60) ลบ 0.21 บาท จากระดับ 0.48 บาท (30 ธ.ค. 59) คาดนักลงทุนขายทำกำไรหลังหุ้นปรับตัวขึ้นแรงก่อนหน้านี้ ประกอบกับหุ้นไม่มีพื้นฐานเนื่องจากขาดทุนหนักปีก่อน อีกทั้งไม่มีปัจจัยบวกเข้ามาสนับสนุนทำให้นักลงทุนที่เข้ามาเก็งกำไรเทขายหุ้นอย่างหนักเช่นกัน
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน